CELEX: C2004/179/34
Language: lv
Date: 2004-07-10 00:00:00
Title: Lieta T-176/04: Prasība pret Eiropas Kopienu Komisiju, ko Luigi Marcuccio iesniedza 2004. gada 13. maijā

10.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 179/17
            
         Prasība pret Eiropas Kopienu Komisiju, ko Luigi Marcuccio iesniedza 2004. gada 13. maijā
   (Lieta T-176/04)
   (2004/C 179/34)
   Tiesvedības valoda: itāļu
   Eiropas Kopienu Pirmās instances tiesā 2004. gada 13. maijā izskatīšanai ir iesniegta prasība pret Eiropas Kopienu Komisiju, ko cēla Luigi Marcuccio, kuru pārstāv Alessandro Distante, advokāts.
   Prasītāja prasījumi Pirmās instances tiesai ir šādi:
   
               —
            
            
               atcelt iecēlējinstitūcijas [AIPN] lēmumu ar kuru noraidīts prasītāja lūgums;
            
         
               —
            
            
               piespriest Eiropas Kopienu Komisijai atlīdzināt izdevumus.
            
         Pamati un galvenie argumenti
   Minētā prasība ir iesniegta saistībā ar faktu, ka prasītājs 2003. gada 1. aprīlī iesniedza Komisijai lūgumu, pieprasot, lai: a) pie nosacījuma, ka pastāv medicīniskā slēdziena atzinums, ko Dr. M.P. Simonnet sagatavoja mājas vizītes laikā pie prasītāja 2002. gada 20. jūnijā, nosūtīt minētā atzinuma apliecinātu kopiju, kas atbilst oriģinālam, prasītāja norādītajam ārstam, un, šajā gadījumā, informēt prasītāju rakstveidā par nosūtīšanu; b) medicīniskā slēdziena atzinuma neesamības gadījumā rakstveidā informēt par šo faktu prasītāju;
   c) jebkādu iemeslu pastāvēšanas gadījumā, kas apgrūtina vai padara neiespējamu minēto a) un b) punktu izpildi, rakstveidā informēt par šiem iemesliem prasītāju.
   Pēc lēmuma, ar kuru Komisija noraidīja lūgumu, prasītājs iesniedza šo prasību, un, pamatojot savus iebildumus, izvirza sekojošus argumentus:
   Tiesību pārkāpums, ciktāl ierēdnim būtu jābūt tiesībām piekļūt visai informācijai, kas uz to attiecas un ko sagatavo atbildētājas pārstāvji savu pienākumu izpildes ietvaros, kas ir atbildētājas rīcībā, ieskaitot arī medicīniskā slēdziena atzinumu.
   Prasītāja tiesības uz veselību un uz fizisko un psihisko integritāti un pienākuma no Eiropas Kopienu iestāžu puses rūpēties par darbinieku veselības stāvokli pārkāpums.
   Pienākuma norādīt pamatojumu pārkāpums saskaņā ar Civildienesta noteikumu 25. pantu.
   Pienācīgas gādības principa pārkāpums. Pamatojoties uz to, ka atbildētāja nav ņēmusi vērā prasītāja intereses, ierobežojot medicīniskā slēdziena atzinuma pieejamību gan prasītājam, gan tā norādītam ārstam, nav izprotams kādas dienesta intereses atbildētāja vēlējās nodrošināt, noraidot lūgumu un sūdzību.